Diari Oficial de la Generalitat Valenciana


Sumari del DOGV 9916, del 16-08-2024 (2024/8039)

RESOLUCIÓ de 24 de juliol de 2024, de concessió d’una subvenció nominativa al Centre Internacional d’Investigació i Informació sobre l’Economia Pública, Social i Cooperativa (CIRIEC-España) per a CIRIEC-España.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9916

Data del DOGV
:   16-08-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/8039

CVE
:   DLPZ-T-9784-8688

Data del document
:   24-07-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

L’article 168.1.A de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions, establix que podran concedir-se de manera directa les subvencions que preveu nominativament la Llei de pressupostos de la Generalitat, entenent com a tals aquelles en els annexos de les quals figuren inequívocament l’objecte, la dotació pressupostària i el destinatari o la destinatària d’estes.

D’acord amb este article legal, la concessió de les subvencions previstes nominativament en la Llei de pressupostos de la Generalitat es pot formalitzar per mitjà d’una resolució de la persona titular del departament gestor del crèdit pressupostari al qual s’imputa l’ajuda. Esta ajuda té el caràcter de bases reguladores de la subvenció i en regula el contingut mínim, així com alguns dels tràmits que s’han de desenvolupar durant el procediment d’elaboració d’esta.

En el pressupost de la Generalitat per a 2024, consta en la secció G0109 Conselleria d’Educació, Universitats i Ocupació, servici G010904 Secretaria Autonòmica d’Ocupació, dins del centre gestor M95332304 Direcció General de Treball, Cooperativisme i Seguretat Laboral, i del programa 322D00 Promoció del cooperativisme i de l’economia social, la línia de subvenció S0706, amb la denominació “CIRIEC-España” en la qual consta com a beneficiària el Centre Internacional d’Investigació i Informació sobre l’Economia Pública, Social i Cooperativa (CIRIEC-España).

L’esmentada línia de subvenció S0706, “CIRIEC-España”, s’inclou en l’Objectiu 1, Promoció del cooperativisme i de l’economia social, del Pla estratègic de subvencions de la Conselleria d’Educació, Universitats i Ocupació, de l’Institut Valencià de Seguretat i Salut en el Treball (INVASSAT) i es va incorporar el Pla estratègic de subvencions del Servei Valencià d’Ocupació i Formació (Labora), per al període 2024-2027, aprovat per la Resolució de 28 de gener de 2024 de la sotssecretària de la Conselleria d’Educació, Universitats i Ocupació.

El Decret 17/2024, de 12 de juliol, del president de la Generalitat, pel qual es determinen el número i la denominació de les conselleries i les seues atribucions, establix en el seu article 7 que les competències en matèria de cultura, promoció cultural, patrimoni cultural, educació, formació professional reglada, ocupacional i contínua, universitats, ciència, investigació, política lingüística, intermediació laboral, foment de l'ocupació, cooperativisme, corresponen a la Conselleria d'Educació, Cultura, Universitats i Ocupació.

Així mateix, segons disposa l’article 17 del Decret 136/2023, de 10 d’agost de 2023, del Consell, d’aprovació del Reglament orgànic i funcional de la Conselleria d’Educació, Universitats i Ocupació, la Direcció General de Treball, Cooperativisme i Seguretat Laboral exercix les funcions que establix l’article 70 de la Llei 5/1983, de 30 de desembre, del Consell, i les altres previstes en l’ordenament jurídic, en matèria de treball, conciliació laboral, inspecció de treball, seguretat laboral i relacions laborals, així com en matèria de cooperativisme i economia social.

El Centre d’Investigació i Informació sobre l’Economia Pública, Social i Cooperativa (CIRIEC-España), amb CIF D93626109, és una associació professional i científica, no lucrativa i de caràcter privat, que agrupa personal investigador i professional especialitzat en matèria d’economia social i presta servicis de cobertura científica a les persones sòcies, investigadores universitàries i professionals mitjançant la realització d’estudis científics, edició de revistes d’esta naturalesa i organització de congressos de caràcter cultural i científic. CIRIEC-España, de conformitat amb els seus estatuts, té entre els seus fins promoure i realitzar estudis i investigacions relatius a l’economia pública, social i cooperativa nacional i internacional, així com l’intercanvi d’experiències i la difusió de les informacions produïdes en el curs de les seues investigacions, per a fomentar noves fórmules de col·laboració econòmica.

El projecte remés pel Centre Internacional d’Investigació i Informació sobre l’Economia Pública, Social i Cooperativa (CIRIEC-España) en data 26 de febrer de 2024 comprén les actuacions que es duran a terme, els recursos disponibles, els compromisos, les obligacions assumides i els indicadors d’execució i resultat estimats. Així mateix, l’entitat es compromet a realitzar el projecte en els termes exposats en la memòria presentada i en l’annex I d’esta resolució, que s’ajusten a les partides, els conceptes i els imports pressupostats.

S’ha seguit el que disposa el Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques.

El Centre Internacional d’Investigació i Informació sobre l’Economia Pública, Social i Cooperativa (CIRIEC-España) i l’objecte de l’ajuda no constituïx una ajuda d’estat incompatible amb el mercat interior d’acord amb l’article 107.1 del Tractat de funcionament de la Unió Europea, no produïx béns i servicis en el mercat (no competix amb altres organitzacions), no complix la condició de falsejar o amenaçar falsejar la competència, de manera que afecte els intercanvis comercials entre els estats membres, ni rep cap avantatge econòmic, i no és aplicable el principi d’incompatibilitat amb el mercat comú formulat en l’apartat 1 de l’article 107 del TFUE.

En cas que el Centre Internacional d’Investigació i Informació sobre l’Economia Pública, Social i Cooperativa (CIRIEC-España) realitze activitats tant de caràcter econòmic com no econòmic, s’hauran d’adoptar les precaucions necessàries realitzant les operacions oportunes per a distingir amb claredat entre els dos tipus d’activitats i entre els seus costos, finançament i ingressos, de manera que s’evite el finançament indirecte de les activitats econòmiques mitjançant la mesura d’ajuda.

Per tot el que s’ha exposat, havent-se seguit els tràmits que arreplega l’article 168.1.A de la Llei 1/2015, de 6 de febrer, i en virtut del Decret 136/2023, de 10 d’agost, del Consell, d’aprovació del Reglament orgànic i funcional de la Conselleria d’Educació, Universitats i Ocupació,

RESOLC

*Primer. Objecte*

D’acord amb l’assignació pressupostària prevista en la vigent Llei de pressupostos de la Generalitat per a l’exercici 2024, la present resolució té per objecte regular la concessió directa d’una subvenció de caràcter nominatiu destinada al finançament de les activitats relacionades amb l’estudi i la difusió de l’economia social realitzades pel Centre Internacional d’Investigació i Informació sobre l’Economia Pública, Social i Cooperativa (CIRIEC-España), durant l’exercici 2014.

Les actuacions concretes es desglossen en l’annex I, segons la memòria d’actuacions que el Centre Internacional d’Investigació i Informació sobre l’Economia Pública, Social i Cooperativa (CIRIEC-España) ha presentat a requeriment de l’Administració.

Estes actuacions tenen caràcter vinculant per a l’entitat beneficiària, per la qual cosa la subvenció que es concedix únicament es podrà destinar a estes activitats, i sempre que es complisquen els requisits i les condicions que establix esta resolució.

*Segon. Beneficiària i acreditació del compliment dels requisits*

L’entitat receptora de la subvenció directa és el Centre d’Investigació i Informació sobre l’Economia Pública, Social i Cooperativa (CIRIEC-España), amb CIF C19458075.

Consta en l’expedient l’acreditació que l’entitat no està incursa en cap prohibició d’acord amb els apartats 2 i 3 de l’article 13 de la Llei 38/2003, de 17 de novembre, general de subvencions, per a obtindre la condició de beneficiària de l’ajuda pública. Igualment, ha acreditat que està al corrent en el compliment de les obligacions tributàries autonòmiques i estatals, i davant de la Seguretat Social, en els termes que establix el Reglament de la Llei 38/2003, de 17 de novembre, aprovat pel Reial decret 887/2006, de 21 de juliol, i que complix les obligacions que establix la normativa sobre la integració laboral de persones amb diversitat funcional, d’acord amb l’article 5 del Decret 279/2004, de 17 de desembre, del Consell, pel qual es regulen mesures en els procediments de contractació administrativa i de concessió de subvencions per al foment de l’ocupació de les persones amb discapacitat.

*Tercer. Crèdit pressupostari al qual s’imputa el gasto i la quantia de la subvenció*

De conformitat amb el que preveuen la Llei de pressupostos, i el projecte presentat, es concedix al Centre Internacional d’Investigació i Informació sobre l’Economia Pública, Social i Cooperativa (CIRIEC-España) una subvenció directa per un import màxim de cent seixanta mil euros (160.000,00 €).

Una vegada acreditat el compliment de la finalitat per a la qual s’atorga, i aprovada la justificació dels gastos presentats, l’import correctament justificat s’abonarà amb càrrec a la línia de subvenció S0706, de l’aplicació pressupostària 44.31.55.085M78.202.20, de l’estat de gastos del pressupost de la Generalitat per a l’exercici 2024.

*Quart. Compatibilitat de l’ajuda*

La present ajuda és compatible amb la percepció pel Centre Internacional d’Investigació i Informació sobre l’Economia Pública, Social i Cooperativa (CIRIEC-España) d’altres subvencions, ajudes, ingressos, o recursos procedents de qualsevol administració o ens públic o privat nacional, de la Unió Europea o d’organismes internacionals, concedides per a la mateixa finalitat prevista en la present resolució.

La compatibilitat estarà condicionada al fet que l’import de les ajudes rebudes, de manera aïllada o conjunta amb altres, no supere el cost de l’activitat subvencionada, d’acord amb l’article 65.3.c del Reglament de la Llei 38/2003, de 17 de novembre.

No obstant això, el Centre Internacional d’Investigació i Informació sobre l’Economia Pública, Social i Cooperativa (CIRIEC-España) haurà de comunicar expressament a la Conselleria d’Educació, Cultura, Universitats i Ocupació la sol·licitud i l’obtenció d’estos. La comunicació de l’obtenció d’altres ajudes haurà de realitzar-se tan prompte com la conega el Centre Internacional d’Investigació i Informació sobre l’Economia Pública, Social i Cooperativa (CIRIEC-España) i, en tot cas, amb anterioritat a la justificació de l’aplicació dels fons concedits.

L’obtenció concurrent d’altres aportacions no declarades pel Centre Internacional d’Investigació i Informació sobre l’Economia Pública, Social i Cooperativa (CIRIEC-España) donarà lloc a la revocació total de l’ajuda concedida.

L’obtenció sobrevinguda d’altres aportacions o l’existència d’altres fonts de finançament no previstes pel Centre Internacional d’Investigació i Informació sobre l’Economia Pública, Social i Cooperatives (CIRIEC-España) que, en unió de l’ajuda concedida mitjançant la present resolució, excedisquen el cost de l’activitat subvencionada, donarà lloc a la minoració de la subvenció per a adequar-la al límit expressat i, si és el cas, a l’exigència de reintegrament de les quantitats indegudament percebudes amb els seus interessos des de la data de percepció. A estos efectes, el Centre Internacional d’Investigació i Informació sobre l’Economia Pública, Social i Cooperativa (CIRIEC-España) posarà en coneixement de la Direcció General de Treball, Cooperativisme i Seguretat Laboral l’obtenció d’altres fonts de finançament dins dels a 15 dies següents a aquell en què l’entitat tinga notícia de la seua concessió o percepció.

*Quint. Comunicació de l’ajuda a la Comissió Europea*

Durant la tramitació d’esta subvenció s’ha complit el que establix el Decret 128/2017, de 29 de setembre, del Consell, sobre el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques.

La subvenció que es concedix en la present resolució no necessita la notificació esmentada anteriorment, perquè no complix els requisits de l’article 107 del Tractat de funcionament de la Unió Europea; en concret, perquè no suposa un avantatge econòmic, ja que l’entitat a la qual es dirigix la subvenció no exercix una activitat econòmica que puga oferir béns o servicis en el mercat, i, per això, no hi ha possibilitat de falsejament de la competència que afecte els intercanvis comercials entre estats membres.

No concorren en el Centre Internacional d’Investigació i Informació sobre l’Economia Pública, Social i Cooperativa (CIRIEC-España) les característiques que configuren una empresa a l’efecte de l’article 107 del TFUE, ja que la beneficiària no oferix ni produïx béns o servicis per al mercat ni la seua activitat, de mera representació i organització general d’una classe d’empreses és susceptible de trànsit o valoració econòmica en l’intercanvi de béns o servicis, ni les ajudes a les activitats d’esta, a la qual s’ajuda mitjançant l’ajuda de referència, complixen el requisit del falsejament de la competència que afecte els intercanvis comercials entre els estats membres, ni tendixen a excloure ni disminuir les possibilitats d’establiment o la posició d’empreses d’altres tipus o radicades en altres estats membres de la Unió Europea, per la qual cosa queda exclosa de l’aplicació del principi d’incompatibilitat amb el mercat interior formulat en l’article 107.1 del Tractat de funcionament de la Unió Europea i, per tant, no és obligatòria la notificació a la Comissió Europea.

Prenent en consideració tot el que s’ha exposat, es conclou que la present ajuda no és ajuda d’estat i no falseja la competència, per la qual cosa no li és aplicable el principi d’incompatibilitat amb el mercat comú formulat en l’apartat 1 de l’article 107 del TFUE i, per tant, no queda subjecta a l’obligació de comunicació o notificació que establix l’article 108 del TFUE.

L’ajuda que es canalitza en les actuacions arreplegades com a objecte en esta resolució no queda subjecta a l’obligació de comunicació o notificació que establix l’article 108 del TFUE, ja que no pot considerar-se una ajuda d’estat.

*Sext. Òrgan gestor*

Amb la supervisió de la Direcció General de Treball, Cooperativisme i Seguretat Laboral, responsable del programa pressupostari 322D00, a la subdirecció general amb competències en economia social li correspon la gestió i el control de la present ajuda, així com la comprovació de la seua execució correcta, l’aprovació dels justificants de gasto i emissió del certificat de pagament procedent, prèviament a la resolució de pagament de la subvenció correctament justificada.

*Sèptim. Procediment de concessió*

El procediment de concessió de l’ajuda és el que preveu l’article 168.1.A de la Llei 1/2015, de 6 de febrer, d’hisenda pública, del sector públic instrumental i de subvencions, en relació amb l’article 22.2.a de la Llei 38/2003, de 17 de novembre, general de subvencions, i 65 del seu reglament, aprovat pel Reial decret 887/2006, de 21 de juliol.

1. El Centre Internacional d’Investigació i Informació sobre l’Economia Pública, Social i Cooperativa (CIRIEC-España) haurà de manifestar expressament la conformitat amb la concessió de la subvenció i amb les presents bases reguladores, d’acord amb el model que acompanya la present resolució.

El model de conformitat, degudament formalitzat i firmat per la persona representant, haurà de presentar-se en la seu electrònica de la Generalitat (a través del tràmit denominat “Sol·licitud general única d'iniciació i tramitació telemàtica de procediments de la Generalitat Valenciana”, accessible en el següent enllaç:

<https://www.gva.es/va/inicio/procedimientos?id_proc=g95565>); en el Registre d’entrada de la Conselleria d’Educació, Cultura, Universitats i Ocupació, o també en qualsevol dels llocs que preveu l’article 16.4 de la Llei 39/2015, d’1 d’octubre, del procediment administratiu de les administracions públiques.

2. En tot cas han d’indicar-se en l’apartat “Dades bancàries” del formulari web les dades del compte bancari en què, si resulta beneficiària, l’empresa sol·licitant desitja que es realitze el pagament de l’import de l’ajuda.

En el cas que no s’hagen presentat les dades de domiciliació bancària amb anterioritat davant de la Generalitat Valenciana, o si amb posterioritat eixes dades han experimentat qualsevol variació, l’entitat ha de realitzar el tràmit telemàtic d’esta Guia PROPER: procediment per a tramitar les altes, modificacions i baixes de les domiciliacions bancàries (domiciliació bancària). Tràmit automatitzat, <https://www.gva.es/va/inicio/procedimientos?id_proc=22943>

3. D’acord amb el que disposa l’article 68 de la Llei 39/2015, d’1 d’octubre, del procediment administratiu de les administracions públiques, si el document de conformitat s’ha formalitzat de manera incompleta o no s’han aportat els requisits i els documents que s’assenyalen en esta base, es requerirà a l’entitat interessada que, en un termini de deu dies hàbils, esmene la falta o aporte els documents preceptius, amb la indicació que, si no ho fa, es considerarà que ha desistit, amb una resolució prèvia d’arxivament de l’expedient, que caldrà dictar en els termes que preveu l’article 21 de la norma esmentada, amb la qual cosa quedarà sense efecte la concessió de la subvenció, i perdrà, per tant, el dret a la percepció.

*Octau. Obligacions del Centre Internacional d’Investigació i Informació sobre l’Economia Pública, Social i Cooperativa (CIRIEC-España)*

El Centre Internacional d’Investigació i Informació sobre l’Economia Pública, Social i Cooperativa (CIRIEC-España) es compromet a realitzar l’activitat que fonamenta la concessió de la subvenció de conformitat amb la memòria d’activitats que ha aportat per a incorporar-la a l’expedient. Les activitats susceptibles de finançament a l’empara de la present resolució es corresponen amb els gastos per a la realització d’activitats relacionades amb l’estudi i difusió de l’economia social dutes a terme pel Centre Internacional d’Investigació i Informació sobre l’Economia Pública, Social i Cooperativa (CIRIEC-España), per a 2024.

El Centre Internacional d’Investigació i Informació sobre l’Economia Pública, Social i Cooperativa (CIRIEC-España), com a entitat beneficiària d’esta subvenció queda obligada a:

a) Comunicar a l’òrgan gestor d’esta subvenció la concessió d’altres subvencions, ajudes, ingressos o recursos procedents de qualsevol administració o ens públic o privat i concedits per a la mateixa finalitat que preveu esta resolució. Esta comunicació ha d’efectuar-se només es conega i, en tot cas, amb anterioritat a la justificació de l’aplicació donada als fons percebuts.

b) Sotmetre’s a la normativa sobre supervisió, seguiment i control de subvencions, així com facilitar tota la informació requerida per l’òrgan gestor de la subvenció.

c) Haurà de complir les obligacions de publicitat activa que, en qualitat d’Administració pública, imposa la Llei 1/2022, de 13 d’abril, de transparència i bon govern de la Comunitat Valenciana.

d) Quedar en tot cas subjectes a les obligacions imposades per l’article 14 i concordants de la Llei 38/2003, de 17 de novembre, general de subvencions.

*Nové. Gastos subvencionables*

Es consideraran gastos subvencionables els que de manera indubtable responguen a la naturalesa de l’activitat subvencionada, resulten estrictament necessaris per a esta i es realitzen en el termini establit per esta resolució.

Els costos indirectes haurà d’imputar-los la beneficiària a l’activitat subvencionada en la part que corresponga raonablement d’acord amb els principis i les normes de comptabilitat generalment admesos, i, en tot cas, en la mesura que estos costos corresponguen al període en què efectivament es realitza l’activitat.

Així mateix, l’import pressupostat per a cada gasto per la beneficiària determinarà l’import màxim subvencionable per a este gasto, de manera que si un gasto se satisfà finalment per un import superior al pressupostat, només resultarà subvencionable fins a l’import màxim pressupostat.

No serà admissible la compensació entre partides pressupostàries, llevat que l’òrgan instructor considere que les partides a compensar responguen a la mateixa naturalesa, amb una sol·licitud prèvia expressa i fonamentada de la beneficiària.

1. Seran gastos elegibles i, per tant, subvencionables els generats i pagats entre l’1 de gener i el 15 de novembre de 2024, d’acord amb l’article 31 de la Llei general de subvencions, que responguen de manera indubtable a la naturalesa de les activitats subvencionades i resulten estrictament necessaris per al seu desenvolupament i execució.

2. En particular, tindran la consideració de gastos subvencionables:

a) Gastos de personal, excepte les indemnitzacions per despatxament i les jubilacions anticipades, sempre que es tracte de personal que preste els seus servicis directament per a realitzar les actuacions subvencionades. En tot cas, la subvenció per gastos de personal (comprensives de salaris i complements salarials) per cada una de les persones contractades a jornada completa no excedirà, en còmput anual, les quanties equivalents a les corresponents l’1 de gener de 2024 al personal al servici de la Generalitat la classificació del qual es fa constar.

|  |  |  |
| --- | --- | --- |
| Grup de cotització 1 a la Seguretat Social | Personal directiu de l’entitat | A1 26 E049 |
| Altre personal tècnic assignat al projecte o actuació | A1 20 E038 |
| Grup de cotització 2 a la Seguretat Social | Personal tècnic assignat al projecte o actuació | A2 18 E026 |
| Grup de cotització 3, 4 i 5 a la Seguretat Social | Personal administratiu sense titulació | C1 14 E019 |
| Grup de cotització 6 i 7 a la Seguretat Social | Personal subaltern o auxiliar d’administració | C2 12 E015 |

  

Les anteriors quanties màximes subvencionables corresponen a costos anuals del personal contractat a jornada completa, considerant que la jornada completa correspon a 38 hores i 45 minuts setmanals.

En el cas que les persones ocupades estiguen vinculades per contracte a temps parcial, es reduirà proporcionalment l’import màxim subvencionable.

A les quanties anteriors es podran afegir els imports de les cotitzacions empresarials a la Seguretat Social a càrrec de la beneficiària i satisfetes per esta.

Per a controlar l’aplicació de la limitació anterior  caldrà que, en la memòria econòmica justificativa de la subvenció, quede identificat el grup de cotització i la categoria professional, segons la taula anterior, del personal contractat.

b) Gastos de viatge, allotjament i manutenció, sempre que estiguen relacionats directament amb les actuacions subvencionades, de les persones amb contracte laboral amb l’entitat i de les persones vocals i conselleres de la beneficiària, tot això de conformitat i amb les quanties i els conceptes que establix el Decret 24/1997, d’11 de febrer, del Consell, sobre indemnitzacions per raó del servici i gratificacions per servicis extraordinaris, i per les quanties màximes establides en esta norma i les seues modificacions. En tot cas, els bitllets i els títols de transport han de correspondre a classe econòmica o turista, o equivalents.

c) Arrendaments i cànons, sempre que estiguen relacionats directament amb les actuacions subvencionades.

d) Servicis d’empreses i de professionals independents necessaris per a realitzar les actuacions subvencionades, incloent-hi els gastos de l’auditoria per a la revisió del compte justificatiu de la subvenció pública que es canalitza mitjançant la present resolució a favor de la beneficiària i respecte de l’exercici que s’indica en el primer apartat 1.

e) Primes d’assegurances.

f) Publicitat, propaganda i relacions públiques, sempre que tinguen per objecte gastos de difusió o promoció de l’entitat beneficiària

g) Subscripcions a bases de dades, publicacions i revistes especialitzades vinculades amb l’objectiu de l’entitat.

h) Gastos derivats de subministraments per a material d’oficina, fotocòpies i impremta, necessaris per a realitzar les actuacions subvencionades.

i) Gastos per la prestació de servicis de comunicacions que siguen necessaris per a realitzar les actuacions subvencionades.

j) Subministraments.

k) Quotes d’inscripció en activitats.

l) Quotes abonades per pertinença a altres associacions autonòmiques, nacionals i internacionals, sempre que no estiguen compreses entre les beneficiàries de subvencions o ajudes finançades amb càrrec als pressupostos de la Generalitat i equivalents a la que es canalitza a través de la present resolució.

m) Remuneracions o compensacions econòmiques no compreses en la lletra b de l’apartat anterior a les persones membres dels òrgans de govern i representació de l’entitat, calculades d’acord amb el temps destinat a acomplir tasques de representació per raó del seu càrrec o per assistència a les reunions d’estos òrgans.

3. En cap cas seran subvencionables els gastos següents:

a) Els gastos de personal i els gastos per servicis professionals que puguen derivar-se de la contractació d’algun membre dels òrgans de govern de l’entitat sol·licitant, amb les excepcions previstes per a la subcontractació amb persones vinculades en el resolc catorzé.

No obstant això, podran considerar-se subvencionables els costos salarials corresponents a alguna de les persones indicades, dins dels límits i les condicions que s’establixen en el punt anterior d’esta resolució, quan es tracte de persones vinculades amb la beneficiària per un contracte laboral de data anterior a 2024, subscrit per a la prestació de servicis diferents de les funcions que corresponguen a esta persona com a membre de l’òrgan de representació de la beneficiària, i que l’entitat sol·licite expressament i per al qual obtinga l’autorització corresponent de l’òrgan concedent, que l’acordarà quan concórreguen les circumstàncies anteriors.

b) Els gastos que, en concepte de prestació de servicis, abone l’entitat sol·licitant a altres entitats associatives que integre o en les quals estiga integrada, amb l’excepció, si és el cas, del que s’establix per a persones vinculades en el resolc catorzé.

c) Les multes, els recàrrecs per qualsevol concepte i interessos de qualsevol tipus, imposats per qualsevol administració pública. Tampoc les quanties que puguen ser objecte de reintegrament per devolució de qualsevol ajuda o subvenció, així com qualsevol altra penalitat.

d) Les retencions que, a compte de la subvenció, realitze l’entitat beneficiària de la subvenció amb càrrec al projecte que se subvenciona.

e) L’adquisició d’immobilitzat, material o immaterial, de tota classe.

f) L’adquisició de béns destinats a la venda.

g) Les aportacions a sistemes complementaris de pensions.

h) No seran subvencionables els gastos corresponents a bitllets i títols de transport emesos i no utilitzats, excepte amb una justificació raonada, o els corresponents a viatges en classes diferents de la classe turista o econòmica.

i) Els gastos extra d’allotjament.

j) Els gastos sumptuaris, els obsequis i la resta de gastos similars que no estiguen directament vinculats a la consecució de les finalitats de l’entitat. S’inclouen en este apartat els gastos que se satisfacen per deferència a persones sòcies o associades, partícips o públic en general, en qualsevol tipus d’assemblea, seminari o activitat que organitze l’entitat beneficiària.

k) Els premis o els guardons de qualsevol tipus que per qualsevol causa atorgue o concedisca l’entitat beneficiària a persones sòcies o associades, partícips o públic en general, siguen dineraris o en espècie.

l) Els gastos financers i els interessos deutors dels comptes bancaris.

m) Les bestretes reintegrables.

n) Els gastos que provinguen de qualsevol altre exercici.

o) En general, qualsevol altre que no estiga directament relacionat amb l’objecte de la subvenció o que, encara que ho estiga, no estiga prou justificat o no siga necessari per a complir la finalitat de la subvenció.

En cap cas el cost d’adquisició dels gastos subvencionables podrà superar el valor de mercat. La Conselleria d’Educació, Cultura, Universitats i Ocupació podrà comprovar el valor de mercat dels gastos subvencionats emprant un o diversos dels mitjans que preveu l’article 170 de la Llei 1/2015, de 6 de febrer, de la Generalitat, d’Hisenda Pública, del sector públic instrumental i de subvencions.

No podran incloure’s activitats que comporten servicis onerosos o que suposen una contraprestació a favor de l’Administració.

4. Quan l’import del gasto subvencionable supere les quanties que establix la Llei a 9/2017, de 8 de novembre, de contractes del sector públic, per la qual es transposen a l’ordenament jurídic espanyol les directives del Parlament Europeu i del Consell 2014/ 23/ UE i 2014/24/ UE, de 26 de febrer de 2014, per al contracte menor, el Centre Internacional d’Investigació i Informació sobre l’Economia Pública, Social i Cooperativa (CIRIEC-España) haurà de sol·licitar com a mínim tres ofertes de diferents empreses proveïdores amb caràcter previ a la contracció del compromís per a la prestació del servici o l’entrega del bé, llevat que per les característiques especials dels gastos subvencionables no hi haja en el mercat suficient entitats que el subministren o presten. La mateixa obligació haurà de complir, si és el cas, la persona o empresa subcontractada per a realitzar alguna de les actuacions subvencionades.

5. Tindran la consideració de gasto efectiu les quantitats satisfetes pel Centre Internacional d’Investigació i Informació sobre l’Economia Pública, Social i Cooperativa (CIRIEC-España) en concepte d’IVA i altres impostos indirectes a conseqüència del gasto en les activitats objecte de la subvenció, sempre que l’import no puga recuperar-se totalment o parcialment, fet que caldrà acreditar degudament.

6. La subcontractació d’activitats es regirà pel que preveu el resolc catorzé, sempre en condicions de lliure competència, de conformitat amb el que establixen l’article 3.4 i concordants de l’esmentada Llei 9/2017, de 8 de novembre, de contractes del sector públic, i la Llei 38/2003, de 17 de novembre, general de subvencions, en relació amb el seu reglament de desplegament.

7. D’acord amb el que disposa l’article 29.7 de la Llei 38/2003, de 17 de novembre, general de subvencions, en cap cas el Centre Internacional d’Investigació i Informació sobre l’Economia Pública, Social i Cooperativa (CIRIEC-España) podrà concertar l’execució total o parcial de les activitats a realitzar amb:

a) Persones o entitats incurses en alguna de les prohibicions de l’article 13 de la Llei 38/2003, de 17 de novembre, general de subvencions.

b) Persones o entitats que hagen percebut altres subvencions per a dur a terme l’activitat objecte de contractació.

c) Intermediàries o assessores en les quals els pagaments es definisquen com un percentatge de cost total de l’operació, llevat que este pagament estiga justificat amb referència al valor de mercat del treball realitzat o dels servicis prestats.

d) Persones o entitats vinculades amb el Centre Internacional d’Investigació i Informació sobre l’Economia Pública, Social i Cooperativa (CIRIEC-España), llevat que concórreguen les circumstàncies següents:

1 a. Que s’obtinga l’autorització expressa prèvia de la Conselleria d’Educació, Cultura, Universitats i Ocupació.

2 a. Que l’import subvencionable no excedisca el cost generat per l’entitat vinculada.

*Dècim. Termini de justificació*

El termini de presentació de l’acreditació del compliment de la finalitat de la subvenció i de l’aplicació dels fons finalitzarà en tot cas el dia 15 de novembre de 2024.

L’entitat interessada podrà sol·licitar justificadament una pròrroga del termini indicat que no podrà ser superior a cinc dies. L’òrgan gestor resoldrà esta sol·licitud de manera motivada. Tant la sol·licitud d’ampliació com la resolució hauran de produir-se amb anterioritat al venciment del termini establit.

*Onzé. Règim de justificació de la subvenció*

1. El Centre Internacional d’Investigació i Informació sobre l’Economia Pública, Social i Cooperativa (CIRIEC-España) justificarà la realització d’activitats de la manera que establix l’article 30 de la Llei 38/2003, de 17 de novembre, mitjançant la presentació del compte justificatiu, acompanyada d’un informe d’auditoria de comptes subscrit per persona professional inscrita com a exercent en el Registre oficial d’auditors de comptes dependent de l’Institut de Comptabilitat i Auditoria de Comptes, de conformitat amb el que establix l’article 74 del Reglament de la Llei 38/2003, de 17 de novembre, i d’acord amb l’Orde EHA/1434/2007, de 17 de maig.

2. En els casos en què el Centre Internacional d’Investigació i Informació sobre l’Economia Pública, Social i Cooperativa (CIRIEC-España) estiga obligat a auditar els seus comptes anuals a través d’una persona auditora sotmesa a la Llei 22/2015, de 20 de juliol, d’auditoria de comptes, la revisió del compte justificatiu la durà a terme la mateixa persona auditora. En cas que no estiga obligada a auditar els comptes anuals, la designació de l’auditor o auditora de comptes la realitzarà l’entitat.

3. El compte justificatiu contindrà, com a mínim, la documentació següent:

a) Una memòria relativa a les actuacions subvencionades, amb la indicació dels resultats que han obtingut estes.

b) Memòria econòmica abreujada justificativa del cost de les activitats realitzades, que inclourà el que preveuen les lletres a, d, e, f i g de l’article 72.2 de l’esmentat Reglament de la Llei 38/2003, de 17 de novembre, sense perjuí de l’obligació del Centre Internacional d’Investigació i Informació sobre l’Economia Pública, Social i Cooperativa (CIRIEC-España) de mantindre a la disposició de la Direcció General de Treball, Cooperativisme i Seguretat Laboral la documentació que arreplega la lletra b d’eixe article.

4. En tot cas, la memòria econòmica abreujada haurà de contindre:

– Relació detallada dels gastos produïts pel Centre Internacional d’Investigació i Informació sobre l’Economia Pública, Social i Cooperativa (CIRIEC-España) en la realització de l’activitat subvencionada, degudament agrupats per tipologia de gasto, amb identificació de la persona o l’empresa creditora i del document, el concepte del gasto, l’import (amb la indicació de l’import total excloent-ne l’IVA, l’import imputat a la subvenció excloent-ne IVA, l’IVA corresponent a la quantitat imputada a la subvenció i la suma total de l’import imputat més l’IVA) i la data d’emissió, així com data de pagament d’estes.

– Si és el cas, una llista de les quantitats pressupostades inicialment i les desviacions produïdes.

– Declaracions responsables del Centre Internacional d’Investigació i Informació sobre l’Economia Pública, Social i Cooperativa (CIRIEC-España) amb indicació dels resultats obtinguts realitzats a l’empara d’esta subvenció.

– En cas que l’activitat subvencionada es finance amb esta subvenció i, a més, amb altres subvencions, ajudes, ingressos o recursos, s’haurà d’aportar una declaració responsable que en continga una llista detallada, amb la indicació de l’import, la procedència i l’aplicació d’estos fons a les activitats subvencionades.

– Certificats acreditatius que l’entitat està al corrent en les seues obligacions tributàries autonòmiques i estatals, i de Seguretat Social, o autoritza la Conselleria d’Educació, Cultura, Universitats i Ocupació a obtindre’ls de manera telemàtica.

– Declaració responsable de l’article 34.5 de la Llei 38/2003, de 17 de novembre, general de subvencions (LGS), d’estar-se al corrent en el pagament d’obligacions per reintegrament de subvencions.

– Els tres pressupostos que, en aplicació de l’article 31.3 de l’LGS, haja d’haver sol·licitat el beneficiari o la beneficiària.

5. El Centre Internacional d’Investigació i Informació sobre l’Economia Pública, Social i Cooperativa (CIRIEC-España) estarà obligat a posar a la disposició de qui realitze l’auditoria tots els llibres, els registres i els documents se li sol·liciten per a efectuar la revisió, així com a conservar-los per a les actuacions de comprovació i control previstes en la legislació vigent.

6. Les factures corresponents als gastos corrents imputats a esta subvenció s’han d’ajustar al que establix el Reial decret 1619/2012, de 30 de novembre, pel qual s’aprova el reglament que regula les obligacions de facturació.

En tot cas, s’haurà d’observar el que establixen els articles 30 i 31 de l’esmentada Llei 38/2003, de 17 de novembre, respecte de la justificació de les subvencions públiques i dels gastos subvencionables, respectivament.

7. D’acord amb el que preveu l’article 31.2 de la Llei 38/2003, de 17 de novembre, es considerarà gasto realitzat el que haja sigut efectivament pagat amb anterioritat a la fi del període de justificació determinat en estes bases reguladores. Sense perjuí d’això, quan es tracte de tributs i Seguretat Social a càrrec del Centre Internacional d’Investigació i Informació sobre l’Economia Pública, Social i Cooperativa (CIRIEC-España), s’entendrà també com a gasto realitzat, el que s’haja generat abans de finalitzar el termini de justificació i estiga en període d’ingrés voluntari no vençut en la data de finalització del termini de justificació, i caldrà acreditar el pagament efectiu quan es produïsca.

8. El Centre Internacional d’Investigació i Informació sobre l’Economia Pública, Social i Cooperativa (CIRIEC-España) quedarà obligat a fer constar, en totes les factures i els documents que tinga en el seu poder i que hagen servit per a justificar el gasto subvencionat, bé mitjançant una estampilla, bé per un altre procediment que deixe constància adequada en els originals, que s’han utilitzat per a acreditar gasto en l’expedient o l’ajuda de què es tracte i, si és el cas, la quantia en què resulten afectats per la subvenció concedida.

L’obligació esmentada els serà exigible, siga quin siga el format en què s’haja creat o formalitzat el document o la factura, i comportarà l’obligació de conservar-los durant el termini de què dispose l’Administració per a revisar la subvenció concedida i verificar el compliment de la resta d’obligacions o càrregues sorgides de la concessió, i s’ha de garantir a l’auditor o l’auditora i, si és el cas, a l’òrgan gestor de les ajudes l’accés a esta i la comprovació que estan estampillades.

Especialment, quedarà obligat el Centre Internacional d’Investigació i Informació sobre l’Economia Pública, Social i Cooperativa (CIRIEC-España) a fer constar els aspectes referits quan pretenga fer ús de la mateixa factura o document en la justificació de qualsevol altra ajuda o subvenció, i en este cas haurà de manifestar expressament que la documentació justificativa del gasto s’ha presentat o utilitzat prèviament per a acreditar-lo en una subvenció.

La falta de compliment d’estes obligacions donarà lloc a la revocació i el reintegrament de les quantitats percebudes i l’exigència de l’interés de demora corresponent des del moment del pagament de la subvenció fins a la data en què s’acorde la procedència del reintegrament, o la data en què la persona deutora ingresse el reintegrament si és anterior a esta, d’acord amb el que disposa l’article 37 de la Llei 38/2003, de 17 de novembre.

*Dotzé. Informe d’auditoria*

1. La persona auditora de comptes que duga a terme la revisió del compte justificatiu serà qui designe l’entitat i s’haurà d’ajustar al que disposa l’EHA/1434/2007, de 17 de maig, per la qual s’aprova la norma d’actuació dels auditors o les auditores de comptes en la realització dels treballs de revisió de comptes justificatius de subvencions, en l’àmbit del sector públic estatal, que preveu l’article 74 del Reglament de la Llei 38/2003, de 17 de novembre, general de subvencions.

2. Qui duga a terme l’auditoria emetrà un informe en el qual detallarà les comprovacions realitzades i hi farà constar tots els fets o les excepcions que puguen suposar un incompliment, per part de la persona beneficiària, de la normativa aplicable o de les condicions que s’imposen per a percebre la subvenció, i haurà de proporcionar la informació amb el detall i la precisió suficients perquè l’òrgan gestor puga concloure sobre esta qüestió. Este informe ha de contindre els aspectes i l’estructura que establix l’article 7 de l’Orde EHA/1434/2007 esmentada.

Per a emetre l’informe, la persona auditora haurà de comprovar:

a) L’adequació del compte justificatiu de la subvenció que ha presentat la beneficiària i que este l’haja subscrit una persona amb poders suficients per a fer-ho.

b) El contingut de la memòria d’actuació, per a la qual cosa ha d’estar alerta davant d’una possible falta de concordança entre la informació que conté esta memòria i els documents que hagen servit de base per a revisar la justificació econòmica.

c) Que la informació econòmica inclosa en la memòria està suportada per una relació classificada dels gastos de l’activitat subvencionada, amb la identificació de les creditores i dels documents —factures, nòmines i butlletins de cotització a la Seguretat Social—, l’import total i l’imputat a la subvenció, la data d’emissió i, si és el cas, la data de pagament.

d) Que l’entitat disposa de documents originals acreditatius dels gastos justificats, d’acord amb el que preveu l’article 30.3 de la Llei general de subvencions, i que estos documents s’han reflectit en els registres comptables.

e) Que els gastos que integren la relació complixen els requisits per a tindre la consideració de gasto subvencionable, d’acord amb el que establixen l’article 31 de la Llei general de subvencions i la clàusula novena de la present resolució; que s’han classificat correctament, d’acord amb el contingut de les bases reguladores que arreplega esta resolució, i que es produïx la coherència necessària entre els gastos justificats i la naturalesa de les activitats subvencionades.

f) També es comprovarà que l’import es desglossa adequadament en el compte justificatiu.

g) Que el Centre Internacional d’Investigació i Informació sobre l’Economia Pública, Social i Cooperativa (CIRIEC-España) disposa d’ofertes de diferents empreses proveïdores, en els casos que preveu l’article 31.3 de la Llei General de Subvencions, i d’una memòria que justifique raonablement l’elecció de l’empresa proveïdora, en els casos en què no haja recaigut en la proposta econòmica més avantatjosa.

h) Que no s’han realitzat subcontractacions de l’activitat subvencionada o que, si és el cas, estes subcontractacions complixen el règim establit o han sigut autoritzades.

i) Que s’han complit els resultats establits que calia assolir o la indicació del grau de compliment d’estos resultats.

j) Que no s’han concedit altres subvencions, ajudes, ingressos o recursos per a la mateixa finalitat, procedents de qualsevol administració o ens públic o privat, nacional, de la Unió Europea o d’organismes internacionals, que siguen incompatibles o que superen els costos de l’activitat subvencionada.

k) Que les factures i els documents que hagen servit per a justificar el gasto subvencionat s’han marcat, mitjançant una estampilla o un altre procediment que deixe la constància adequada en els originals, a fi de reflectir que s’han utilitzat per a acreditar el gasto en l’expedient o l’ajuda de què es tracte i, si és el cas, la quantia que s’imputa a la subvenció concedida.

l) Acreditació del pagament de les factures i del fet que este es produïx dins del termini de justificació, o certificat de pagaments pendents de gastos produïts.

3. Este informe haurà d’incorporar com a annexos el compte justificatiu, la memòria econòmica i la memòria d’activitats, en un únic document en format PDF i que en tot cas hauran d’estar firmats per la persona auditora, conjuntament amb la persona que represente legalment l’entitat.

4. Al final del seu treball, qui realitze l’auditoria sol·licitarà al Centre Internacional d’Investigació i Informació sobre l’Economia Pública, Social i Cooperativa (CIRIEC-España) una carta, firmada per la persona que haja subscrit el compte justificatiu, en la qual s’indicarà que s’ha informat la persona auditora sobre totes les circumstàncies que puguen afectar la correcta percepció, aplicació i justificació de la subvenció. També s’hi han d’incloure les manifestacions que siguen rellevants i que servisquen d’evidència addicional a la persona auditora sobre els procediments que s’han dut a terme. La carta s’ha d’aportar amb la justificació.

*Tretzé. Pagament de la subvenció*

1. El pagament s’efectuarà per mitjà de transferència al compte bancari del Centre Internacional d’Investigació i Informació sobre l’Economia Pública, Social i Cooperativa (CIRIEC-España) que este determine, una vegada rebuda la justificació, comprovada pels servicis competents de la Conselleria, i acreditat que l’entitat està al corrent de pagament de les obligacions tributàries i amb la Seguretat Social, així com que no és deutora d’obligacions per reintegrament.

2. En el cas que l’import total justificat siga inferior a la subvenció que preveu esta resolució, o que es produïsca la concurrència d’altres ajudes que puguen superar el cost de les actuacions, l’aportació de la Conselleria es minorarà en la quantia corresponent, i, si és el cas, Centre Internacional d’Investigació i Informació sobre l’Economia Pública, Social i Cooperativa (CIRIEC-España) haurà de reintegrar les quantitats corresponents i els interessos de demora des del moment del pagament de la subvenció.

*Catorzé. Subcontractació*

1. El Centre Internacional d’Investigació i Informació sobre l’Economia Pública, Social i Cooperativa (CIRIEC-España) podrà subcontractar part de l’activitat a realitzar. Esta subcontractació no ha d’excedir el 50 % de l’import de l’activitat sumant els preus de tots els subcontractes.

Les empreses subcontractistes quedaran obligades només davant del Centre Internacional d’Investigació i Informació sobre l’Economia Pública, Social i Cooperativa (CIRIEC-España), que assumirà la responsabilitat total de l’execució de l’activitat davant de l’Administració.

2. A l’efecte del que es preveu en l’apartat anterior, el Centre Internacional d’Investigació i Informació sobre l’Economia Pública, Social i Cooperativa (CIRIEC-España) serà responsable que en l’execució de l’activitat concertada amb terceres parts es respecten els límits que s’establisquen en esta resolució, quant a la naturalesa i la quantia dels gastos. Les subcontractistes estaran subjectes al deure de col·laboració per a permetre la verificació adequada del compliment d’estos límits.

3. D’acord amb el que disposa l’article 29.7 de la Llei 38/2003, de 17 de novembre (LGS), en cap cas podrà concertar el Centre Internacional d’Investigació i Informació sobre l’Economia Pública, Social i Cooperativa (CIRIEC-España) l’execució total o parcial de les activitats a realitzar amb les persones relacionades en el resolc nové, apartat a 7.

4. En cap cas es podran subcontractar activitats que augmenten el cost de l’activitat subvencionada i no aporten cap valor afegit al contingut d’esta activitat.

*Quinzé. Modificació de la subvenció*

Amb la finalitat de complir el que disposa l’article 17.3 l de la Llei 38/2003, de 17 de novembre, general de subvencions, no es preveu la possible modificació d’esta resolució, encara que puguen concórrer circumstàncies que alteren o dificulten el desenrotllament del seu objectiu.

*Setzé. Minoració, anul·lació i reintegrament de la subvenció*

1. Es reduirà proporcionalment la subvenció en cas que la justificació dels gastos produïts no arribe a la quantia concedida.

2. L’incompliment total o parcial dels indicadors o els compromisos d’actuacions previstos en esta resolució i en l’annex I donarà lloc a la minoració corresponent en la proposta de pagament de la subvenció sobre la base dels gastos correctament justificats i acceptats, llevat que l’entitat presente una justificació ajustada als indicadors d’execució efectivament realitzats.

3. En els casos que preveu l’article 37 de la Llei 38/2003, de 17 de novembre, les persones beneficiàries hauran de reintegrar la totalitat o una part de la quantitat percebuda més els interessos de demora corresponents. En estos casos s’incoarà l’expedient oportú, que, amb l’audiència prèvia de la persona interessada, resoldrà la persona titular de l’òrgan competent per a la resolució de la subvenció.

4. En virtut de l'article 23 del Decret 118/2022, de 5 d'agost, del Consell, pel qual es regula la inclusió de clàusules de responsabilitat social en la contractació pública i en les convocatòries d'ajudes i subvencions, l'incompliment de la normativa ambiental i social, dels compromisos assumits per la persona beneficiària i dels compromisos establits, referits en els apartats primer i segon de l'article 21 d'este decret, constituirà causa de reintegrament de la subvenció, de conformitat amb l'article 37.1.f de la Llei 38/2003, de 17 de novembre, general de subvencions.

Així mateix, esta previsió s’aplicarà en els casos en què la persona beneficiària haguera incomplit, en relació amb tot això, amb l'obligació de justificació recollida en els articles 14.1.b i 30 de la Llei 38/2003, de 17 de novembre, general de subvencions, i quan, en relació amb el compliment de la normativa ambiental i social, dels compromisos ambientals, de transparència, socials i ètics que s'hagueren establit i dels assumits per la persona beneficiària, s'haguera incorregut en resistència, obstrucció, excusa o negativa a les actuacions de comprovació i inspecció.

Estos incompliments constituiran així mateix causa suficient per a la pèrdua del dret al cobrament de la subvenció, en els termes de l'article 34.3, paràgraf segon, de la Llei 38/2003, de 17 de novembre, general de subvencions.

Allò previst en els paràgrafs precedents serà així mateix aplicable, de conformitat amb l'article 29.5 de la Llei 38/2003, de 17 de novembre, general de subvencions, quan els incompliments s'hagueren degut a l'actuació dels tercers subcontractats per la persona beneficiària.

5. La presentació extemporània de la justificació, sense que s’haja sol·licitat i concedit una pròrroga expressa i dins del termini, donarà lloc a la incoació d’un procediment per a deixar sense efecte l’acte de concessió de la subvenció. En tot cas, es garantirà el dret d’audiència a la persona interessada.

6. El falsejament o l’ocultació de dades i documents que afecten substancialment la concessió i l’entrega de fons públics donarà lloc a l’exigència de responsabilitats, tant en l’ordre administratiu com en el jurisdiccional competent, amb la incoació d’un procediment sancionador a càrrec de l’òrgan competent.

En el mateix sentit es procedirà davant de qualsevol incompliment que puga constituir un il·lícit administratiu, segons el que establixen els articles 56 a 58 de la Llei 38/2003, de 17 de novembre.

Així mateix, en el cas que la conducta puga ser constitutiva de delicte, es passarà el tant de culpa a la jurisdicció competent i se suspendrà el procediment sancionador mentre l’autoritat judicial no dicte una sentència ferma, tinga lloc el sobreseïment o l’arxivament de les actuacions o el Ministeri Fiscal execute la devolució de l’expedient.

La Conselleria d’Educació, Cultura, Universitats i Ocupació podrà realitzar totes les inspeccions tècniques i administratives que es consideren necessàries a fi de conformar l’execució correcta de l’actuació subvencionada.

*Desseté. Règim jurídic aplicable*

Estes subvencions es regiran, a més de pel que disposa esta resolució, que té el caràcter de bases reguladores de la subvenció, per la Llei 38/2003, de 17 de novembre, i pel Reglament de la Llei 38/2003, de 17 de novembre, així com pel que disposa la Llei 1/2015, de 6 de febrer, i per les altres normes de dret administratiu que siguen aplicables.

*Dihuité. Control i seguiment*

1. El Centre Internacional d’Investigació i Informació sobre l’Economia Pública, Social i Cooperativa (CIRIEC-España) haurà de sotmetre’s a les actuacions de comprovació, verificació i control financer de l’activitat subvencionada, efectuades tant per la Conselleria d’Educació, Cultura, Universitats i Ocupació com pels òrgans i institucions competents de la Generalitat i de l’Administració general de l’Estat, així com per qualsevol òrgan de la Unió Europea i els seus representants autoritzats, i facilitarà en tot moment tota la informació que se sol·licite en l’exercici d’estes actuacions i, especialment, posant a la disposició la totalitat de documents necessaris.

2. S’obrirà un expedient de revocació total o parcial de la subvenció concedida amb obligació de reintegrar les quantitats que s’hagen entregat quan concórreguen les causes de l’article 37 de la Llei 38/2003, de 17 de novembre.

Per a determinar els efectes de l’incompliment, es tindrà en compte el caràcter essencial, o no, del requisit, la condició o l’obligació incomplida.

3. El procediment de revocació total o parcial, porte implícit el reintegrament de subvencions o no, s’iniciarà d’ofici en els termes de l’article 58 de la Llei 39/2015, d’1 d’octubre.

*Denové. Pla de control*

S’aplicarà el pla de control, aprovat per la persona titular de la Conselleria d’Educació, Universitats i Ocupació, en data 22 d’abril de 2024, segons el que preveuen l’article 32.1 de la Llei 38/2003, de 17 de novembre; l’article 85 del Reglament de la Llei 38/2003, de 17 de novembre, que obliga els òrgans concedents de subvencions a “elaborar un pla anual d’actuació per a comprovar la realització per les persones beneficiàries de les activitats subvencionades”, i, en l’àmbit autonòmic, els articles 165.2.j i 169.3 de la Llei 1/2015, de 6 de febrer.

*Vinté. Tractament de dades de caràcter personal*

1. La gestió de la subvenció concedida a través de la present resolució comporta el tractament de dades de caràcter personal, especialment en la fase de justificació, per la qual cosa s’apliquen les mesures i les garanties que regula la normativa en matèria de protecció de dades, especialment el Reglament (UE) 2016/679, del Parlament Europeu i del Consell, de 27 d’abril de 2016, relatiu a la protecció de les persones físiques quant al tractament de dades personals i a la lliure circulació d’estes dades (RGPD), i la Llei orgànica a 3/2018, de 5 de desembre, de protecció de dades personals i garantia dels drets digitals.

2. En compliment del que preveu l’article 13 de l’RGPD, la informació bàsica en matèria de protecció de dades és la següent:

– Té la condició de responsable del tractament la Conselleria d’Educació, Cultura, Universitats i Ocupació. Av. de Campanar, 32. 46487 València. Correu electrònic: [bipyuntmqausbvwxvsomwwca@rcu.zr](mailto:feojzxeeursdxsoqvmndgbsz@lyr.cd).

– La finalitat per al tractament de dades personals és gestionar la subvenció concedida en les diferents fases de tramitació.

– Les persones interessades en este tractament tenen dret a sol·licitar l’accés, la rectificació i la supressió de les seues dades de caràcter personal, així com a sol·licitar la limitació o l’oposició al seu tractament i a no ser objecte de decisions individuals automatitzades, de manera presencial o telemàtica, de conformitat amb el que es preveu en l’enllaç següent: <https://sede.gva.es/va/inicio/procedimientos?id_proc=19461>.

– Per a més informació, es pot consultar el registre d’activitat de tractament denominat “Ajudes, beques i subvencions”, accessible en la pàgina web: [www.ceice.gva.es/registre-de-tractament-de-dades](https://ceice.gva.es/va/registre-de-tractament-de-dades).

3. Quan la persona que actue en nom de l’entitat beneficiària aporte dades de caràcter personal de terceres persones en el procediment administratiu tindrà l’obligació d’informar-los dels aspectes següents:

– La comunicació d’estes dades a l’Administració per al tractament en l’àmbit de les competències pròpies i d’acord amb les finalitats del procediment.

– La possibilitat que l’Administració faça consultes relacionades amb les seues dades per a comprovar-ne, entre altres aspectes, la veracitat. Si una llei requerix per a esta consulta autorització de la persona les dades de la qual es consulten, la persona sol·licitant, o qui la represente legalment, haurà d’haver recaptat esta autorització, que estarà disponible a petició de l’Administració en qualsevol moment.

– La possibilitat i la manera d’exercir els drets d’accés, rectificació, supressió, limitació del tractament o l’oposició que l’assistixen en relació amb el tractament de les seues dades personals.

*Vint-i-uné. Verificació de dades*

1. D’acord amb el que establixen la disposició addicional huitena de la Llei orgànica 3/2018, de 5 de desembre, de protecció de dades personals i garantia dels drets digitals, i l’article 4 de la Llei 40/2015, d’1 d’octubre, l’òrgan gestor podrà verificar les dades manifestades per les persones interessades amb la finalitat de comprovar-ne l’exactitud.

2. La potestat de verificació inclou verificar la identitat de la persona sol·licitant o, si és el cas, de la representant legal, i consultar les dades següents, que consten en la Base de dades nacional de subvencions (BDNS): les subvencions i les ajudes que se li han concedit, incloent-hi aquelles a les quals s’aplica la regla de minimis, i que la persona sol·licitant no està inhabilitada per a percebre subvencions.

*Vint-i-dosé. Efectes*

De conformitat amb el que es preveu en l’article 9.3 de la Llei 38/2003, general de subvencions, que establix que “Les bases reguladores de cada tipus de subvenció s’han de publicar en el *Boletín Oficial del Estado*  o en el diari oficial corresponent”, la present resolució serà objecte de publicació en el *Diari Oficial de la Comunitat Valenciana*, i tindrà efectes des de l’endemà de la publicació.

Contra esta resolució, que posa fi a la via administrativa, d’acord amb el que disposa l’article 114.c de la Llei 39/2015, d’1 d’octubre, l’entitat interessada podrà interposar els recursos següents:

a) Potestativament, un recurs de reposició davant de la Conselleria d’Educació, Cultura, Universitats i Ocupació, en el termini d’un mes a comptar de l’endemà de la publicació en el DOGV d’esta resolució, de conformitat amb el que establixen els articles 112, 123 i 124 de la Llei 39/2015, d’1 d’octubre, tenint en compte que no és possible simultaniejar el recurs contenciós administratiu i el potestatiu de reposició.

b) Directament, un recurs contenciós administratiu davant del jutjat contenciós administratiu en el termini de dos mesos comptats a partir de l’endemà de la publicació en el DOGV d’esta resolució, d’acord amb el que disposen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.

Tot això sense perjuí que les persones interessades puguen exercir qualsevol altra via que estimen oportuna.

  

València, 24 de juliol de 2024

José Antonio Rovira Jover

Conseller d’Educació, Cultura, Universitats i Ocupació

Esta disposició conté annexos. Consulteu-ne la versió en PDF.